CHUO ขายหุ้น 20% ในบ.ย่อยให้พันธมิตรใหม่ หวังเข้าถึงธุรกิจในญี่ปุ่น
CHUO ขายหุ้น 20% ในบริษัทย่อย “ชูโอ เซ็นโก แอดเวอร์ไทซิ่ง” คิดเป็นมูลค่า 6.6 ลบ. ให้พันธมิตรใหม่ หวังเข้าถึงธุรกิจใหม่ในญี่ปุ่น
28 ธ.ค. 2558

บริษัท ชูโอ เซ็นโก (ประเทศไทย) จำกัด (มหาชน) หรือ CHUO ระบุว่า บริษัทได้จำหน่ายหุ้น 20% ในบริษัท ชูโอ เซ็นโก แอดเวอร์ไทซิ่ง (ประเทศไทย) จำกัด มูลค่า 6.6 ล้านบาท และมีผลให้เกิดกำไรจากการขายเงินลงทุนจำนวน 2.2 ล้านบาทในงบกำไรขาดทุนรวม
โดยเป็นการขายให้แก่ Geo Brain Corporation ประเทศญี่ปุ่น เมื่อวันที่ 15 ธ.ค.58 ซึ่งคาดว่าจะมีการโอนกรรมสิทธิ์ให้แก่ Geo Brain Corporation ภายในสิ้นเดือนม.ค.59
ขณะที่ภายหลังการขายหุ้นในชูโอ เซ็นโก แอดเวอร์ไทซิ่ง (ประเทศไทย)  จะทำให้ CHUO ลดการถือหุ้นในบริษัทดังกล่าวเหลือ 80% จากเดิม 100% ซึ่งการขายหุ้นออกจะทำให้มีกำไรจากการขายหุ้น และจะทำให้มีการพัฒนาธุรกิจร่วมกันเนื่องจาก Geo Brain Corporation  มีความชำนาญในเรื่อง Space Solution สำหรับการพัฒนาร้านค้าปลีก,Marketing  Solution  และ “Web Business Support อีกทั้งยังมีความสามารถในการเข้าถึงอย่างต่อเนื่องในเรื่องแนวโน้มธุรกิจใหม่ในประเทศญี่ปุ่น